《妙峰寺》
宋代·王古

修径转岩阿，危亭临木杪。
清明江练直，紫翠山屏绕。
林蛮献厅江，图画极天巧。
松杉韵轻风，笙箫奏云表。
心知游鱼乐，目送飞鸿杳。
浮生黄粱梦，幻事何时了。
惟应观胜妙，坐可清纷扰。
岂须登泰山，閒看诸峰小。

作者简介：大名莘县人，字敏仲。王靖子。登进士第。历太常博士、太府少卿。哲宗绍圣初，迁户部侍郎，详定役法，与尚书蔡京多不合，徙兵部。徽宗时，为刑部尚书，出知成都。入崇宁党籍，谪衡州别驾，安置温州。复朝散郎，卒。